open-index/open-wikipedia-markdown huggingface dataset:
இடை மண்டலம்

**இடை மண்டலம்** அல்லது **மீசோ மண்டலம்** (*Mesosphere*) என்பது புவியின் வளிமண்டலத்தில் படை மண்டலத்துக்கும் வெப்பமண்டலத்திற்கும் இடைப்பட்ட வளியடுக்காகும். வளியடுக்குகளில் மிகவும் குளிர்ந்த வெப்பநிலை நிலவும் அடுக்கு இடை மண்டலமாகும். புவியிலே இயற்கையாகக் காணப்படும் மிகக் குளிர்ந்த இடம் இதுவாகும். புவியின் வளி மண்டலத்தின் 50 கிலோமீற்றர் தொடக்கம் 100 கிலோமீற்றருக்கு இடைப்பட்ட பிரதேசத்தில் இடை மண்டலம் உள்ளது.
thumb|right|175px|வளிமண்டலப் படலங்கள் (என். ஓ. ஏ. ஏ.)

## வெப்பநிலை
இடைமண்டலத்தின் வெப்பநிலை உயரம் அதிகமாகும் போது குறைவடைந்து கொண்டு செல்லும். இதன் வெப்பநிலை அதன் உயரமான பிரதேசத்தில் −100&nbsp;°C (173 K; −148&nbsp;°F) வரை குறைவடையும். புவியில் இயற்கையாக நிலவும் மிகக் குளிர்ந்த வெப்பநிலை இதுவாகும்.

இந்த அடுக்கின் மேல்பகுதி பூமியில் மிகவும் குளிரான பகுதியாகும். இதன் சராசரி வெப்பநிலை 85 டிகிரி ஆகும். இதன் மேல்பகுதி எல்லையான மீசோபாஸ் வெப்பநிலையானது -100 டிகிரியாக இருக்கிறது. இதன் காரணமாக நீர் உறைந்து பனிக்கட்டியாக உள்ளது. இப்பனியே மேகமாக மாறுகிறது.

## ஆதாரங்கள்


பகுப்பு:வளிமண்டலம்
பகுப்பு:புவியின் வளிமண்டலம்
வெள்ளை நால்வளையம் (பட்டாம்பூச்சி)

**வெள்ளை நால்வளையம்** (*White Fourring* [*Ypthima ceylonica*]) என்பது ஆசியாவில் காணப்படும் *சட்ரினா* இன பட்டாம்பூச்சியாகும்.
## விளக்கம்
இதன் மேல் இறகுகள் கரும்பழுப்பு நிறத்தில் அதின் நடுப்பகுதியில் மஞ்சள் வளையமும், கீழ் இறகுகளின் மேற்புறம் கரும்பழுப்பு நிறத்தில் அதில் மூன்று மஞ்சள் திட்டுகளுடன் பார்ப்பதற்குக் கண்களைப் போல் தோற்றமளிப்பதே, இந்த வண்ணத்துப்பூச்சிக்கு வளையன் என்ற பெயர் வரக் காரணம்.
## மேற்கோள்கள்

பகுப்பு:வரியன்கள் (பட்டாம்பூச்சிக்குடும்பம்)
முப்புள்ளி புல் மஞ்சள் (பட்டாம்பூச்சி)

**முப்புள்ளி புல் மஞ்சள்** அல்லது **மஞ்சள் புல்வெளியாள்** (*Three-Spot Grass Yellow*, [*Eurema blanda*]) என்பது இந்தியாவிலும் இலங்கையிலும் காணப்படும் வெள்ளையன்கள் (*பியரிடெ*) குடும்ப சிறிய வகை மஞ்சள் பட்டாம்பூச்சி.

## விளக்கம்
இந்த மஞ்சள் புல்வெளியாள் வண்ணத்துப்பூச்சியின் முன் இறக்கையின் பின்புற உச்சியில் பழுப்பு நிறத் திட்டு இருக்கும். பருவநிலை உலர்ந்து இருக்கும்போது, இந்த பழுப்புத் திட்டை தெளிவாகக் காணலாம். முன்இறக்கைகளின் கீழ்ப்புறம் உடல் அருகே மூன்று புள்ளிகள் காணப்படுவதே இந்த புல்வெளியாள் வகையின் பெயருக்குக் காரணம். இந்த வண்ணத்துப்பூச்சி இறக்கைகளை மடித்து வைத்து இளைப்பாறுவதால் முப்புள்ளிகளை தெளிவாகக் காண்பது கடினம். இவை இறக்கையை விரித்தால் 4 செ.மீ.க்கும் குறைவாகவே இருக்கும்.

## குறிப்புகள்

## வெளியிணைப்புகள்
*http://www.naturemagnified.com/2010/09/life-cycle-of-three-spot-grass-yellow.html Life cycle of *Eurema blanda*.

பகுப்பு:வெள்ளையன்கள் (பட்டாம்பூச்சிக்குடும்பம்)
எம். வி. விஷ்ணு நம்பூதிரி

**முனைவர் எம். வி. விஷ்ணு நம்பூதிரி** (ஆங்கிலம்:*M. V. Vishnu Nampoothiri*, (பிறப்பு 1939 அக்டோபர் 25) ஓர் மலையாள நாட்டுப்புறவியலாளர். இவர் நாட்டுப்பாடல்கள் ,தோற்றப் பாடல்கள் மற்றும் தெய்யம் குறித்து ஆய்வுகளை மேற்கொண்டுள்ளார். கேரள நாட்டுப்புறவியல் அகாதமி தலைவராக இருந்துள்ளார்.

1939 அக்டோபர் 25-ஆம் தேதி பையனூர் அருகே உள்ள குந்நுருவி கிராமத்தில் பிறந்தார். கோழிக்கோடு பல்கலைக்கழகத்தில் இருந்து எம்.ஏ. பட்டமும், கேரள பல்கலைக்கழகத்தில் இருந்து முனைவர் பட்டமும் பெற்றார். காலடி பல்கலைக்கழகத்தில் பேராசிரியராக பணியாற்றியுள்ளார்.

கோழிக்கோடு பல்கலை நாட்டுப்புறவியல் பிரிவின் தலைவராக பணியாற்றி ஒய்வு பெற்றார். நாட்டுப்புறவியல் குறித்த 40-க்கும் மேற்பட்ட நூல்கள் எழுதியுள்ளார். இதில் குறிப்பாக *நாட்டுப்புறவியல் அகராதி* (Folklore Dictionary) தமிழுக்கும் மலையாளத்துக்குமான பொது வெளியை வெளிப்படுத்தும் வகையிலானது.

## தனிப்பட்ட வாழ்க்கை
விஷ்ணு நம்பூதிரி மற்றும் இவரின் மனைவி சுவர்ணினி ஆகியோருக்கு சுப்பிரமணியன், லலிதாம்பிகா மற்றும் முரளிதரன் என மூன்று குழந்தைகள் உள்ளனர்.

## விருதுகள்

# போக்லோர் அகாதமி விருது (1998)
# கேரள சாஹித்ய அகாதமியின் ஐ.சி. சாக்கோ என்டோவ்மென்ட் விருது (1992)
# நாட்டுப்புற ஆய்வாளருக்கான பி.கே. காளி விருது (2009)
# பி.கே. பரமேசுவரன் நாயர் அறக்கட்டளை விருது (2011)
# மத்திய பண்பாட்டுத்துறையின் சீனியர் பெலோஷிப்

## மேற்கோள்கள்

பகுப்பு:மலையாள எழுத்தாளர்கள்
பகுப்பு:1939 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
மலாக்கா சுல்தானகம்

**மலாக்கா சுல்தானகம்** (மலாய் மொழி: *Kesultanan Melaka*; ஆங்கிலம்: *Sultanate of Malacca*; ஜாவி: *کسلطانن ملاک*); என்பது பரமேசுவரா எனும் சிங்கப்பூர் அரசரால் 1400-ஆம் ஆண்டு தோற்றுவிக்கப்பட ஒரு சுல்தானகம் ஆகும். பரமேசுவரா என்பவர் இசுகந்தர் ஷா என்றும் அழைக்கப் படுகிறார்.

15-ஆம் நூற்றாண்டில், மலாக்கா சுல்தானகத்தின் அதிகார உச்சத்தில், தீபகற்ப மலேசியாவின் பெரும்பகுதிகளும்; ரியாவ் தீவுகளும் உள்ளடக்கியதாக இருந்தது. அதன் காலத்தில் மிக முக்கியமான கடல்சார் துறைமுகங்களில் ஒன்றாகவும் விளங்கியது.

பரபரப்பான பன்னாட்டு வர்த்தக துறைமுகமாகவும்; இஸ்லாமிய கற்றல் மற்றும் பரப்புதலுக்கான மையமாகவும் உருவெடுத்தது. மேலும் மலாய் மொழி, இலக்கியம் மற்றும் கலைகளின் வளர்ச்சிக்கும் ஊக்கமளித்தது.

## பொது

1511-ஆம் ஆண்டில், மலாக்காவின் தலைநகரம் போர்த்துகீசியப் பேரரசிடம் வீழ்ந்தது. மலாக்கா சுல்தானகத்தின் கடைசி சுல்தான் மகமுட் ஷா (1488 - 1511) மலாக்காவை விட்டு வெளியேறினார்.

அதன் பின்னர் அவரின் சந்ததியினர் ஜொகூர் சுல்தானகம் மற்றும் பேராக் சுல்தானகம் ஆகிய இரு புதிய சுல்தானகங்களை நிறுவினார்கள்.

தாய்லாந்திற்கு கீழும் சுமாத்திராவிற்கு மேலேயும் உள்ள இடைப்பட்ட நிலத்தில் மலாக்கா சுல்தானகம் பரவியிருந்தது. இதன் தலைநகரத்தில் போர்த்துகீசியர் 1511-ஆம் ஆண்டில் படையெடுத்தனர். இதன் பின்னர் சுல்தான் மகமுட் ஷாவின் இரண்டாவது மகனார், அலாவுதீன் ரியாட் ஷா II என்பவரால் ஜொகூர் சுல்தானகம் நிறுவப்பட்டது.

## மலாக்கா சுல்தான்கள்

* பரமேசுவரா
* மெகாட் இசுகந்தர் ஷா
* சுல்தான் முகமது ஷா
* பரமேசுவரா தேவ ஷா 
* சுல்தான் முசபர் ஷா
* சுல்தான் மன்சூர் ஷா
* சுல்தான் அலாவுதீன் ரியாட் ஷா
* சுல்தான் மகமுட் ஷா
* சுல்தான் அகமட் ஷா

## மலாக்கா சுல்தான்கள் ஆட்சிக்காலம்

## மேற்கோள்கள்

## வெளி இணைப்புகள்

பகுப்பு:மலேசிய சுல்தானகங்கள்
பகுப்பு:மலாக்கா
பகுப்பு:மலேசிய வரலாறு
பகுப்பு:இந்தோனேசிய வரலாறு
பகுப்பு:முன்னாள் முடியாட்சிகள்
பகுப்பு:சுமாத்திரா வரலாறு
பகுப்பு:மலாக்கா நீரிணை
பகுப்பு:இந்தியமயமாக்கப்பட்ட இராச்சியங்கள்
புல் மஞ்சள் (பட்டாம்பூச்சி)

**புல் மஞ்சள்** (*Common Grass Yellow*, *Eurema hecabe*) என்பது ஆசியாவிலும் ஆப்பிரிக்காவிலும் காணப்படும் ஒரு சிறிய வகை *பிரிடே* இன பட்டாம்பூச்சி ஆகும். இவை நிலத்தை அண்மித்தவாறு பரந்த புல்வெளிகளில் பறக்கும், குறுங்காடுகளில் வசிக்கும் பட்டாம்பூச்சிகள்.


file:Eurema hecabe egg sec.jpg|முட்டை
file:Eurema hecabe cat sec.jpg|புழு
file:Eurema hecabe pupa sec.jpg|குடம்பி
File:Eurema hecabe (Common Grass Yellow).JPG|பட்டாம்பூச்சி


## குறிப்புகள்

## வெளி இணைப்பு

* Images of life cycle of *Eurema hecabe* on Flickr.

பகுப்பு:வெள்ளையன்கள் (பட்டாம்பூச்சிக்குடும்பம்)
விகடன் (பட்டாம்பூச்சி)

**விகடன்**  (*Common Pierrot*, *Castalius rosimon*) என்பது நீலன் (*லிகானிடே*) குடும்பத்தைச் சேர்ந்த, இலங்கை, இந்தியா போன்ற நாடுகளில் காணப்படும் ஒரு சிறிய வகை பட்டாம்பூச்சி ஆகும்.

## பரம்பல்
இவை வங்காள தேசம், இலங்கை, இந்தியா, மியன்மார், மலேசிய துணைப்பிரதேசங்கள் வரை காணப்படுகின்றன.

## குறிப்புகள்

## வெளியிணைப்புகள்

*Asahi  Correctly determined photos of *Castalius rosimon* specimens.

பகுப்பு:நீலன்கள் (பட்டாம்பூச்சிக்குடும்பம்)
புதர் சிறகன்

**புதர்ப் பழுப்பு** (*Common Bushbrown*, உயிரியல் வகைப்பாடு: *Mycalesis perseus*) என்பது தெற்காசியா மற்றும் தென்கிழக்காசியாவில் காணப்படும் *சட்ரின்* இன பட்டாம்பூச்சியாகும். வரியன்கள் குடும்பத்தைச் சேர்ந்த இவை ஈர வலயப்பகுதிக் காலத்திலும் உலர் வலயப்பகுதிக் காலத்திலும் இவற்றின் தோற்றத்தில் மாறுபாட்டுடன் காணப்படும்.

## வேறுபாடுகள்

Common Bushbrown (Dingy Bushbrown) - Wet-season form.jpg|ஈர வலயப்பகுதிக் காலத்தில்
Mycalesis 2 by Kadavoor-2.jpg|உலர் வலயப்பகுதிக் காலத்தில்


## உசாத்துணை

* Bingham, C.T. (1905): *The Fauna of British India, Including Ceylon and Burma*. Lepidoptera, Volume 1*

== வெளியிணைப்புகள் ==
*[http://www.flmnh.ufl.edu/butterflies/neotropica/sulawesi/checklist.html FLMNH] Excellent photographs of male and female from Sulawesi(authority determined). [[சிற்றினங்கள்]] *lallilisis'' Hewitson, 1864.

பகுப்பு:வரியன்கள் (பட்டாம்பூச்சிக்குடும்பம்)
ஏவல் நிரலாக்கம்

கணினியியலில் **ஏவல் நிரலாக்கம்** என்பது தொழிற்துறையில் பரவலாகப் பயன்படுத்தப்படும் ஒரு நிரலாக்க கருத்தோட்டம் (programming paradigm) ஆகும். ஏவல் நிரலாக்கம் கணினியில் ஒரு நிரல் எப்படிச் செயற்பட வேண்டும் என்பதை படிப்படியாக நிரல் கூற்றுக்கள் ஊடாக விபரிக்கும். ஒவ்வொரு நிரல் கூற்றும் நிரலின் நிலையை (state) மாற்றக் கூடும்.  

ஏவல் நிரலாக்கம் என்ற சொல் அறிவிப்பு நிரலாக்கத்தோடு ஒப்பிட்டுப் பயன்படுத்தப்படுகிறது. அறிவிப்பு நிரலாக்கத்தில் ஒரு நிரல் என்ன செய்ய வேண்டும் என்று விபரிக்கப்படும். ஆனால், எப்படிச் செய்ய வேண்டும் என்று விபரிக்கப்படமாட்டாது.

## குறிப்புகள்
 

## மேற்கோள்கள்

பகுப்பு:நிரலாக்கம்
சலுப்பபட்டி

**சலுப்பபட்டி** (*Saluppapatti*) என்பது மதுரை மாவட்டத்திலுள்ள ஒரு கிராமம். இந்தக் கிராமம் மதுரையிலிருந்து மேற்கில் 45 கி.மீ. தொலைவில் மேற்குத் தொடர்ச்சி மலையின் அருகில் அமைந்துள்ளது. இந்தியா விடுதலை அடைவதற்கு முன்பு ஆங்கிலேயர் ஆட்சிக் காலத்தில் சாப்டூர் பாளையத்துகுட்பட்ட ஒரு கிராமமாக இருந்தது. இங்கு வசிக்கும் மக்கள் அனைவரும் தாங்கள் தாய்மொழி தமிழ் மொழியை அடிப்படையாகக் கொண்டவர்களாகவும், ஒரே சமுதாயத்தைச் சேர்ந்தவர்களாகவும், வேளாண்மை தொழிலை விரும்பி செய்பவர்களாகவும் உள்ளனர். இந்த ஊரைச் சேர்ந்த இளைஞர்கள் பலர் இந்திய இராணுவத்திலும் (ம)இந்திய துணை இராணுவப் படையில் பணியாற்றி வருகின்றனர். இந்த ஊரிலிருப்பவர்களில் எண்பது விழுக்காடு இளைஞர்கள் தங்களது பள்ளிப்படிப்பை முடித்தவுடன், தனது தாய் நாட்டிற்கு சேவை செய்வதற்காகவே இராணுவ பணிக்கு செல்வதிலேயே அதிகம் ஆர்வம் காட்டுகின்றனர்.

## தொழில்
right|thumb|120pxl|பரியும் பருவத்தில் நெற்பயிர்கள் பின் புறத்தில் பெருமாள் கோவில் மலை

இவ்வூர் மக்களின் முக்கியத் தொழிலாக விவசாயம் இருக்கிறது. இங்குள்ள நன்செய் நிலங்களுக்கு சலுப்பபட்டி கண்மாய் முக்கிய நீர் ஆதாரமாக உள்ளது. தமிழகத்தின் தென்மேற்கு பருவமழை காலங்களில் மேற்குத் தொடர்ச்சி மலைகளில் பெய்யும் மழை நீர் சாப்டூர், அத்திபட்டி கண்மாய்கள் நிரம்பிய பின்பு சலுப்பபட்டி கண்மாயை வந்தடைகிறது. சலுப்பபட்டி கண்மாய் குடிசேரி, சலுப்பபட்டி, தொட்டணம்பட்டி இந்த மூன்று கிராமங்களின் விவசாயப் பணிகளுக்குத் தேவையான நீரை வழங்குகிறது. நன்செய் நிலங்களில் பருவமழை காலங்களில் நெல் பயிரிடப்படுகின்றது. கோடைக் காலங்களில் பருத்தி, சோளம், கம்பு போன்றவை  பயிரிடப்படுகின்றன. ஊரைச் சுற்றி அமைந்துள்ள *படுகைக்காடு* மற்றும் *பொட்டல்காடு* என்றழைக்கப்படும் நிலங்கள் கிணற்று நீரால் பாசனம் பெறுகின்றன. இங்கு பருத்தி, சோளம், வெங்காயம் போன்றவை  பயிரிடப்படுகின்றன. ஊரின் தெற்கே அமைந்துள்ள *கரிசல்காடு* என்றழைக்கப்படும் கரிசல் மண் நிலங்களில் வானம்பாரி எனப்படும் மழை நீரை நம்பி மக்காச்சோளம் அதிக அளவில் பயிரிடப்படுகின்றன. கிணற்று நீர் பாயும் கரிசல்மண் நிலங்களில் நெல், நிலக்கடலை, கரும்பு, பருத்தி, மக்காச்சோளம், தக்காளி, மிளகாய் போன்றவைகளை விளைவிக்கின்றனர்.

## பள்ளிகள்
இங்கு அரசு ஆரம்பப் பள்ளியும் அங்கன்வாடி மையம் என்றழைக்கப்படும் சத்துணவுக் கூடமும் உள்ளன. ஒன்று முதல் ஐந்தாம் வகுப்பு வரை இங்கு கல்வி கற்றுத்தரப்படுகிறது. உயர்கல்வி மற்றும் மேல்நிலை கல்விகளுக்கு ஊரின் மேற்கில் 1 கி.மீ. தொலைவில் உள்ள  அத்திபட்டி, ரா. ம. பெ. சு. இராமையா நாடார் மேல்நிலைப் பள்ளி அல்லது ஊரின் கிழக்கில் 2 கி.மீ. தொலைவில் உள்ள கோட்டைப்பட்டி, பராசக்தி மேல்நிலைப்பள்ளிக்குச் சென்று பயில்கின்றனர்.

## கோயில்கள்
இவ்வூரில் கீழ்கண்ட கோவில்கள் வழிபாட்டுக்காக அமைக்கப்பட்டுள்ளன.
# அக்கினி வீரண்டாள் கோவில்
# கொரளிக்கட்டயன் கோவில்	
# கருப்பசாமி கோவில்
# பிள்ளையார் கோவில்     
# ஜெலாண்டி அம்மன் கோவில்
# காளியம்மன் கோவில்
# முத்தாளம்மன் கோவில்
# சின்னச்சாமி கோவில்
# பெருமாள் கோவில்
# நத்தக்காட்டு முனீஸ்வரர்
# பட்டத்து அரசி அம்மன் கோவில்
# குறவீட்டு கருப்பசாமி கோவில்

## போக்குவரத்து
இங்கிருந்து மதுரை விமான நிலையம் 43 கி.மீ. தொலைவிலும், திருமங்கலம் ரயில் நிலையம் 28 கி.மீ. தொலைவிலும் உள்ளது. மதுரை,  விருதுநகர், தேனி, திருமங்கலம், பேரையூர், உசிலம்பட்டி போன்ற ஊர்களிலிருந்து சலுப்பபட்டி வழியாக அரசு மற்றும் தனியார் பேருந்துகள் இயக்கப்படுகின்றன.

## மேற்கோள்கள்


## வெளி இணைப்புகள்
* சலுப்பபட்டி நிலப்படம்

பகுப்பு:மதுரை மாவட்டத்திலுள்ள கிராமங்கள்
பகுப்பு:திருமங்கலம்
மிருதுக் கண் புதர்ப் பழுப்பு (பட்டாம்பூச்சி)

**மிருதுக் கண் புதர்ப் பழுப்பு** (*Smooth-eyed bushbrown*, [*Orsotriaena*])என்பது தெற்காசியா, தென்கிழக்காசியா மற்றும் ஆவுஸ்திரேலியாவில் காணப்படும் *ஒர்சோட்ரியானா* இன பட்டாம்பூச்சியாகும். இப்பட்டாம்பூச்சிகள் இந்தியாவில் "கருப்பர்" என அழைக்கப்பட்டன. ஆனால், மிருதுக் கண் புதர்ப் பழுப்பு பெயர் மாற்றம் பெற்றன.

## குறிப்புகள்

## வெளியிணைப்புகள்

* Review of book on Australian insect names 
*Markku Savela's Website on Lepidoptera

பகுப்பு:வரியன்கள் (பட்டாம்பூச்சிக்குடும்பம்)
விண்கல் வீழ் பள்ளம்

**விண்கல் வீழ் பள்ளம்** (*Impact Crater*) என்பது ஒரு கோளிலோ ஒரு நிலவிலோ விண்கல் ஒன்று அல்லது விண்கற்கூட்டம் மோதுவதால் ஏற்படும் பள்ளமாகும். இப் பள்ளங்கள் ஞாயிற்றுத் தொகுதியில் உள்ள பல கோள்களில் அவதானிக்கப்படக்கூடிய தோற்றப்பாடுகளில் ஒன்றாகும். இப் பள்ளங்கள் புவியில் அரிதெனினும் சில பள்ளங்கள் புவியில் உள்ளன; இவற்றுக்குச் சிறந்த எடுத்துக்காட்டு பெரிஞ்சர் பள்ளம் ஆகும். புவியில் உயிரினங்கள், மண்ணரிப்பு ஆகியவற்றின் காரணமாக விண்கல் வீழ் பள்ளங்கள் காலப்போக்கில் மறைந்து விடும். ஏனைய கோள்களில் விண்கல் வீழ் பள்ளங்கள் நீண்ட காலத்துக்கு நிலைக்கக்கூடியது. புவியின் துணைக்கோளான நிலவில் உள்ள பள்ளங்களை நம் வெற்றுக் கண்ணால் அவதானிக்க முடியும்.

## மேற்கோள்கள்


பகுப்பு:நிலா சார்ந்த அறிவியல்
பெரிஞ்சர் பள்ளம்

**பெரிஞ்சர் பள்ளம்** என்பது ஐக்கிய அமெரிக்காவின் அரிஸோனா மாநிலத்தில் உள்ள ஒரு விண்கல் வீழ் பள்ளமேஆகும். இது * ஃப்லக்ஸ்டாஃப்*  என்ற இடத்திலிருந்து 43 மைல்கள்(69 கி.மீ) கிழக்கில் * வின்ஸ்லோ*  அருகில் உள்ளது. இது 50000 வருடங்கள் முன் புவி மீது விழுந்த விண்கல்லால் உருவாக்கப்பட்ட பள்ளமாகும்.

## மேற்கோள்கள்

பகுப்பு:விண்கல் வீழ் பள்ளங்கள்
நேரு கோப்பை பன்னாட்டு கால்பந்து போட்டி

**நேரு கோப்பை** (அல்லது **ஓஎன்ஜிசி நேரு கோப்பை**) அனைத்து இந்திய கால்பந்துக் கூட்டமைப்பு ஒழுங்குபடுத்தும் ஓர் பன்னாட்டு சங்க காற்பந்தாட்டப் போட்டியாகும். 1982ஆம் ஆண்டில் துவக்கப்பட்ட இந்தப் போட்டி 1998 முதல் 2006 வரை நடைபெறவில்லை. 1997ஆம் ஆண்டில் ஈராக் காற்பந்தாட்ட அணி வென்ற பிறகு 2007 ஆம் ஆண்டிலேயே மீளவும் துவங்கப்பட்டது.
ஆகத்து 17 முதல் 29 வரை ஆடப்பட்ட 2007ஆம் ஆண்டுப் போட்டிகளில் சிரியா, கிர்கிசுத்தான்,  கம்போடியா, பங்களாதேசம் ஆகிய நாட்டு அணிகளுடன் இந்தியாவும் பங்கேற்றது.  இந்த ஆண்டில் போட்டிகளின் வரலாற்றிலேயே முதன்முறையாக இந்தியா வாகை சூடி நேரு கோப்பையை வென்றது. 

2009ஆம் ஆண்டுக்கானப் போட்டிகள் புது தில்லியில் ஆகத்து 19 முதல் 31 வரை விளையாடப்பட்டன. பாலத்தீனக் காற்பந்து அணியை அனைத்திந்திய காற்பந்துக் கூட்டமைப்பு விளையாட அனுமதிக்காத நிலையில்  போட்டிகள் சுழல்முறை வடிவத்தில் ஐந்து அணிகளும் ஒன்றுடன் ஒன்றாக விளையாடப்பட்டன.  முதலாவதாக வந்த இரு அணிகள் இறுதி ஆட்டத்தில் விளையாடின. இந்தியக் காற்பந்தாட்ட அணி சிரியாவை போட்டிநேரத்தில் 1-1 என்ற சமநிலை எய்தபின் பெனால்டிகளில் 5-4 என்ற கணக்கில் வென்று கோப்பையைத் தக்க வைத்துக்கொண்டது.

நேரு கோப்பையின் பதினைந்தாவது பதிப்பாக 2012ஆம் ஆண்டில் ஆகத்து 22 முதல் செப்டம்பர் 2 வரை புது தில்லியில் விளையாடப்பட்டது. ஐந்து அணிகள் பங்கேற்ற இந்தப் போட்டிகளின் இறுதி ஆட்டத்தில் இந்தியாவும் கேமரூனும் விளையாடின. 120 மணித்துளிகள் ஆடிய பின்னரும் 2-2 என்ற சமநிலையில் இருந்த நிலையில் பெனால்டி முறை முடிவுமுறையில் இந்தியா 5-4 என்ற கணக்கில் வென்று மூன்றாம் முறையாக கோப்பையை வென்றது.

## போட்டித் தரவுகள்

## மொத்த வெற்றிகள்

## மேற்கோள்கள்


## வெளி இணைப்புகள்
* IndianFootball.Com - India's premier football site
* Soccertub - All coverage for 2012 Nehru Cup 
* http://www.rsssf.com/tablesn/nehru.html
* http://www.kolkatafootball.com/ongc_nehru_2007.html 
* ONGC Nehru Cup (2009) Photo Gallery 
* Nehru Cup 2012

பகுப்பு:இந்தியாவில் கால்பந்துப் போட்டிகள்
குருணாகல்

**குருணாகல்** அல்லது **குருநாகல்** (*Kurunegala*, ) அல்லது குருநாகலை இலங்கையின் ஒரு நகரமாகும். இதுவே இலங்கையின் வட மேல் மாகாணத்தின் தலைநகரமாகும். குருநாகல் என்பது இந்நகரம் அமைந்துள்ள குருநாகல் மாவட்டத்தையும் அதன் நிர்வாக அலகான குருநாகல் நகரத்தையும் குறிக்கிறது. இந்நகரம் இலங்கையின் பண்டைய இராசதானிகளின் ஒன்றின் தலைநகராகவும் விளங்கி வந்தது. தெங்கு மற்றும் நெற்பயிர்ச் செய்கைகள் முக்கிய இடம் வகிக்கின்றன.

ரம்பொடகல மகாவிகாரையில் ஒரே கல்லில் 67.5 அடி உயரத்தில் செதுக்கப்பட்ட புத்தர் சிலை இலங்கை ஜனாதிபதி மைத்திரிபால சிறிசேன திறந்து வைத்தார்.

## காலநிலை
குருணாகலினுடைய காலநிலை வெப்பமண்டலக் காடுகளை ஒத்ததாக காணப்படுகின்றது. ஏப்ரலில் வெப்பநிலை கிட்டத்தட்ட  அளவிற்கு உயர்கின்றது.
குருணாகலின் மழைவீழ்ச்சி  ஆகும்.





## மக்கள்

குருணாகலின் மக்கள்தொகை 2001 இல் 28,401 ஆக இருந்தது. ஆண்களின் தொகை 14626. பெண்களின் தொகை 13775. அதிகமாக சிங்களவர்கள் வசிக்கிறார்கள்.

*Source:* *2001 Census Data*

## மொழி
குருணாகலில் சிங்கள மொழி பேசுபவர்கள் அதிகம். தமிழும் ஆங்கிலமும் கூட பேசப்படுகின்றது.

## மேற்கோள்

பகுப்பு:குருணாகல் மாவட்டம்
பகுப்பு:இலங்கை மாவட்டத் தலைநகரங்கள்
பகுப்பு:குருணாகல் மாவட்டத்தில் உள்ள ஊர்களும், நகரங்களும்
உண்டாட்டு

**உண்டாட்டு** என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. 400 பாடல்களில் இத்துறைப் பாடல்கள் ஐந்து உள்ளன. இது வெட்சித்திணையின் துறைகளில் ஒன்று.

தொல்காப்பியம், வெட்சித் திணையின் 14 துறைகளில் ஒன்றாக இத் துறையைக் குறிப்பிடுகிரார்.

புறப்பொருள் வெண்பாமாலை என்னும் இலக்கண நூல் வெட்சிப்படலத்தின் வரும் 19 துறைகளில் ஒன்றாக இதனைக் குறிப்பிடுகிறது. ஆனிரைகளைக் கவர்ந்து வந்தவர் மகிழ்ச்சியில் கள்ளுண்டு மகிழ்தல் இத்துறை.

*கள்ளுப்பானை மத்து ஆடி ‘வெண்கோள் தோன்றாக் குழிசி’ என்றும்  கள்ளை முள்ளுச் செடியிலுள்ள காரைப்பழம் போலத் ‘தெறிப்ப விளைந்த தீம் கந்தாரம்’  என்றும் வன்பரணர் பாடல்களில் குறிப்பிடப்படுகின்றன.
*ஆனிரைகளோடு தலைவனுக்குப் பச்சைப்பந்தல் போட்டு, புதுமணல் பரப்பி, மாட்டுக்கறியும், மட்டுக் கள்ளும் வைத்து வரவேற்க வேண்டும் என்கிறது ஒருபாடல்.
*துடியனுக்கும் கள் தருவர்.
*கன்றுடை மரை ஆ கவர்ந்து வந்தான்.
## அடிக்குறிப்புகள்

பகுப்பு:புறநானூற்றுத் துறைகள்
பகுப்பு:வெட்சித் திணையின் துறைகள்
உவகைக் கலுழ்ச்சி

இத்துறைப் பாடல்கள் மூன்று உள்ளன.  இது தும்பைத்திணையின் துறைகளில் ஒன்று.

தொல்காப்பியம், குறிப்பிடும் தும்பைத் திணையின் 12 துறைகளில் இது இடம்பெறவில்லை.

புறப்பொருள் வெண்பாமாலை என்னும் இலக்கண நூல் தும்பைப்படலத்தில் 24 துறைகள் வகுத்துக் காட்டப்பட்டுள்ளன. அவற்றில், இத் துறையானது நாட்டைக் காக்க நடந்த போரில் வாள் காயம் பட்டு வந்த கணவனைக் கண்டு மனைவி மகிழ்ச்சிக் கண்ணீர் உகுப்பது என்று குறிப்பிடப்பட்டுள்ளது.  

*புறநானூற்றுப் பாடல்கள் மகன் வீரம் கண்டு தாய் மகிழ்ந்ததைக் கூறுகின்றன.
*புறப்பொருள் வெண்பாமாலை கணவனின் வீரம் கண்டு மனைவி மகிழ்ந்ததாகக் குறிப்பிடுகிறது.
;புறநானூற்றுப் பாடல் செய்திகள்
*‘முதியோள் சிறுவன் களிறு எறிந்து பட்டனன்’ என்று சொல்லக் கேட்ட தாய் மூங்கில் காட்டில் பெய்த மழைத்துளிபோல் கண்ணீர் உகுத்து மகிழ்ந்தாள். 
*‘முதியோள் சிறுவன் படை எறிந்து மாறினன்’ எனப் பலரும் கூறக் கேட்ட தாய் ‘அவன் பாலுண்ட என் முலையை அறுத்தெறிவேன்’ எனக் கூறியவள், போர்க்களம் சென்று பிணங்களைப் புரட்டித் தன் மகனது உடல் சிதைந்துகிடப்பதைக் கண்டு அவனைப் பெற்றபோது அடைந்த மகிழ்ச்சியை விட அதிகமாக மகிழ்ந்தாள். 
*வருபடையைப் பிளந்துகொண்டு முன்னேறி போர்க்காட்டில் சிதைந்து கிடந்த தன் மகன் உடலைக் கண்டதும் தாயின் வாடிய முலைகள் மகிழ்ச்சிப் பெருக்கில் ஊறிச் சுரந்தன. 
## அடிக்குறிப்பு

பகுப்பு:புறநானூற்றுத் துறைகள்
உடனிலை

உடனிலை என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. 400 பாடல்களில் 58 எண்ணுள்ள ஒரே ஒரு பாடல் மட்டும் உடனிலை என்னும் துறையாகக் காட்டப்பட்டுள்ளது. இது பாடாண் திணையின் துறைகளில் ஒன்று.

தொல்காப்பியம், புறப்பொருள் வெண்பாமாலை என்னும் இலக்கண நூல்களில் இத் துறை பற்றிய குறிப்பு இல்லை. மறைந்துபோன பன்னிரு படலம் நூலின் வழி இக்குறிப்பு தரப்பட்டிருகலாம்.

இரண்டு பாட்டுடைத் தலைவர்கள் ஓரிடத்தில் ஒன்றுசேர்ந்து இருப்பதைப் போற்றுவது உடனிலை என்னும் துறை. 
*சோழன் குராப்பள்ளித் துஞ்சிய பெருந்திருமாவளவன்
*பாண்டியன் வெள்ளியம்பலத்துத் துஞ்சிய பெருவழுதி
ஆகியோர் ஓரிடத்தில் (புகார் அரண்மனையில்) இருப்பது கண்ட புலவர் காவிரிப் பூம்பட்டினத்துக் காரிக் கண்ணனார் இன்றுபோல் என்றும் உடனிலை திரியாமல் இருக்கவேண்டும் என்று அவர்களை வாழ்த்திப் பாடிய பாடல் இது.

பகுப்பு:புறநானூற்றுத் துறைகள்
எருமை மறம்

எருமை மறம் என்பது புறநானூற்றுப் பாடல்களுக்குத் தரப்பட்டுள்ள துறைகளில் ஒன்று. 400 பாடல்களில் இத்துறைப் பாடல்கள் மூன்று உள்ளன.   இது தும்பைத்திணையின் துறைகளில் ஒன்று.

தொல்காப்பியம், தும்பைத் திணையில் 12 துறைகளைக் குறிப்பிடுகிறது. அவற்றில் ‘கூழை தாங்கிய பெருமை’ எனக் குறிப்பிடப்படுவது இத் துறை.  

புறப்பொருள் வெண்பாமாலை என்னும் இலக்கண நூலில் தும்பைப்படலத்தின் வரும் 24 துறைகளில் ஒன்றாக இது உள்ளது. போர்ப்படை திரும்பி ஓடும்படி நின்று தாக்குவது எருமை மறம். 

*[]சோழன் கோப்பெருநற்கிள்ளி](https://ta.wikipedia.org/wiki/%5D%E0%AE%9A%E0%AF%8B%E0%AE%B4%E0%AE%A9%E0%AF%8D_%E0%AE%95%E0%AF%8B%E0%AE%AA%E0%AF%8D%E0%AE%AA%E0%AF%86%E0%AE%B0%E0%AF%81%E0%AE%A8%E0%AE%B1%E0%AF%8D%E0%AE%95%E0%AE%BF%E0%AE%B3%E0%AF%8D%E0%AE%B3%E0%AE%BF) முக்காவல் நாட்டு ஆமூர் மல்லன் என்பவனோடு போரிட்ட காட்சி எருமை மறம் எனக் குறிப்பிடப்படுகிறது. ஒரு முழங்கால் மார்பைத் தொட்டுக்கொண்டிருக்கையில், மற்றொரு முழங்கால் பின்புறமாக மண்டியிட்டுக்கொண்டு அவன் ஆமூர் மல்லனோடு மற்போர் புரிந்து வீழ்த்திய செயல் இது.  
*மறவன் கை வேலைக் களிற்றின் மேல் எறிந்த பின் தான் அதன்மேல் ஏறித் தாக்கும் காட்சி எருமை மறம்.  
*பசுவிடம் கன்று பால் குடிப்பது போல் ஒருவன் யானையை வேலால் குத்தி அதன் குடரை இழுப்பது எருமை மறம். 
## அடிக்குறிப்புகள்

பகுப்பு:புறநானூற்றுத் துறைகள்
திரளி

**திரளி மீன்** சேத்துக் கடலில் பிடிக்கப்படும் ஒரு வகை மீன் ஆகும்,  இதில் திரளி, கரும் திரளி என இரண்டு வகை உண்டு.  இந்தவகை மீன்கள் யாழ்ப்பாணத்தில் ஆண்டு முழுவதுமே கிடைக்கக் கூடியவை. இந்த மீனில் பெரிய பெரிய செதில்கள் இருக்கும். குறைந்த அளவு முட்கள் இருந்தாலும் அவை கூர்மையானவையாகவே உள்ளன. அதனால் குழந்தைகள் இந்த மீனை சாப்பிடும் பொழுது கவனமாக இருக்க வேண்டும். இங்குள்ள இருக்கும் படத்தில், வயிற்று பக்கத்தில் சற்று தட்டையாக காணப்படும் மீன்தான் திரளி.

பகுப்பு:மீன்கள்
தலைமைக் கணக்குத் தணிக்கையாளர், இந்தியா

**தலைமைக் கணக்குத் தணிக்கையாளர், இந்தியா** (*Comptroller and Auditor General (CAG) of India*) இந்திய அரசு, மாநில அரசுகள் மற்றும் அரசு நிதி உதவியைக் கணிசமான அளவில் பெறும் அமைப்புகளின் வரவு செலவுக் கணக்கைச் சரிபார்க்கும் அதிகாரத்துடன் இந்திய அரசியலமைப்பின்  ( Chapter V) கீழ் நிறுவப்பட்ட ஓர் அதிகார மையம் ஆகும். இதன் தலைவர் குடியரசு தலைவருக்கு நேரடியாகக் கட்டுப்பட்டவர். இவர் அரசுக்கு எந்தவிதத்திலும் கட்டுப்பட்டவர் கிடையாது.

அரசுடமையாக்கப்பட்ட அனைத்து நிறுவனங்களுக்கும் வெளித் தணிக்கையாளராகவும் இவர் செயல்படுகிறார். தலைமைக் கணக்குத் தணிக்கையாளரின் அறிக்கைகள் நாடாளுமன்ற/மாநிலச் சட்டப்பேரவைகளின் சிறப்புக் குழுக்களான பொது கணக்குக் குழுக்களால் ஆய்வு செய்யப்படுகின்றன. நாடெங்கும் 58,000 ஊழியர்களைக் கொண்ட இந்திய தணிக்கை மற்றும் கணக்குத் துறையின் தலைவராகவும் செயல்படுகிறார்.

இந்திய அதிகார முன்னுரிமைப் பட்டியலில் ஒன்பதாவதாக உச்ச நீதிமன்ற நீதிபதிக்கு இணையாக வரிசைப்படுத்தப்பட்டுள்ளார். தற்போது G.C.முர்மு பதவியில் உள்ளார். இந்தியாவின் 13வது தலைமைக் கணக்குத் தணிக்கையாளரான ராஜீவ் மகரிஷி செப்டம்பர், 2017ல் பதவியேற்றார்.
வினோத் ராய் தலைமையின் கீழ் இயங்கிய பொழுது இந்த அமைப்பு அரசின் முறைகேடுகளை வெளிப்படுத்தியமையால் குறிப்பாக இரண்டாம் தலைமுறை அலைக்கற்றை முறைகேடு,பொதுநலவாய விளையாட்டுகள் நடத்துதலில் ஊழல் மற்றும் இந்திய நிலக்கரிச் சுரங்க ஒதுக்கீட்டு முறைகேடு பரவலாக ஊடகங்களில் அறியப்படுகிறது.

அரசுடன் வருமானத்தைப் பகிர்ந்து கொள்ளும் திட்டங்களில் தனியார் நிறுவனங்கள் மற்றும் தனியார்-பொது பங்களிப்புத் திட்டத்தை (PPP) ஆய்வு செய்யும் அதிகாரம் தலைமைக் கணக்குத் தணிக்கையாளருக்கு உண்டு.

## இந்தியத் தலைமைக் கணக்குத் தணிக்கையாளர்களின் பட்டியல்
ஆதாரம்:

## மேற்கோள்கள்
8. இந்தியாவின் 14-ஆவது தலைமை கணக்குத் தணிக்கையாளர் (சிஏஜி) ஆக கிரிஷ் சந்திர முர்மு சனிக்கிழமை பதவியேற்பு உறுதிமொழியை எடுத்துக் கொண்டார்.

## வெளி இணைப்புகள்
* 
* Reports by Comptroller and Auditor General of India

பகுப்பு:இந்திய அரசு அமைப்புகள்
வினோத் ராய்

thumb
**வினோத் ராய் ** (*Vinod Rai*, பிறப்பு மே 23, 1948)  2008 சனவரி 8 ஆம் திகதி முதல் 2013 மே 22 திகதி வரை   இந்தியத் தலைமைக் கணக்குத் தணிக்கையாளர் பதவியில் இருந்தவர் ஆவார்.   பழிச்சாட்டினால் கட்டாயமாக விலக்கப்பட்டாலன்றி 2014ஆம் ஆண்டு வரை இப்பதவியில் இருக்க இயலும். 
  தில்லி பல்கலைக்கழகத்திலிருந்து பொருளியலில் முதுநிலைப் பட்டமும் ஆர்வர்டு பல்கலைக்கழகத்திலிருந்து பொது நிர்வாகத்தில் முதுநிலைப் பட்டமும் பெற்றுள்ளார்.
தற்பொழுது  இரயில்வே துறைக்கு வெளித் தணிக்கையர்கள் மற்றும் மதிப்புறு ஆலோசகர்கள் அடங்கிய குழுவுக்குத் தலைவராக உள்ளார்.

1977 முதல் 1980 வரை கேரள மாநில கூட்டுறவு சந்தை கூட்டமைப்பில் மேலாண் இயக்குனராகவும் 1980 க்குப் பிறகு பல்வேறு பொறுப்புகளில் இருந்தார்.
## இரண்டாம் தலைமுறை அலைக்கற்றை முறைகேடு

வினோத் ராய் தனது தணிக்கை அறிக்கையில் இரண்டாம் தலைமுறை அலைக்கற்றை ஒதுக்கீட்டால் இந்திய அரசுக்கு ரூபாய் 1,76,379 இழப்பு ஏற்பட்டது தெரிவித்தார். இதனால் வழக்கு தொடரப்பட்டது.

2ஜி அலைக்கற்றை விற்பனை தொடர்பான தமது தணிக்கை அறிக்கையில் அப்போதைய பிரதமர் மன்மோகன் சிங்கின் பெயர் இடம் பெறாமல் இருக்க இந்திய தேசிய காங்கிரஸ் கட்சியின் நாடாளுமன்ற உறுப்பினர் நிருபம் தனக்கு நெருக்கடி கொடுத்ததாக தொலைக்காட்சி, செய்தித் தாள்களுக்கு தான் அளித்த பேட்டி உண்மைக்குப் புறம்பானது என்றும், தவறுதலாக அப்படிக் கூறிவிட்டதாகவும் எழுத்து மூலமாக நீதிமன்றத்தில் தெரிவித்துள்ளார் வினோத் ராய்.
## இதனையும் காண்க
* இரண்டாம் தலைமுறை அலைக்கற்றை முறைகேடு
## மேற்கோள்கள்


பகுப்பு:இந்திய அரசு அதிகாரிகள்
பகுப்பு:1948 பிறப்புகள்
பகுப்பு:வாழும் மக்கள்
விக்கி நினைவுச்சின்னங்களை விரும்புகின்றது

**விக்கி நினைவுச்சின்னங்களை விரும்புகின்றது** என்பது செப்டம்பர் மாதத்தில் நடைபெறும் வருடாந்திர புகைப்பட போட்டியாகும். இதில் கலந்து கொள்பவர்கள் அவர்கள் பகுதியில் உள்ள வரலாற்று நினைவுச்சின்னங்களையும், பாரம்பரியக் களங்களையும் படமெடுத்து விக்கிமீடியா பொதுவில் பதிவேற்றுவர். இந்த நிகழ்வின் குறிக்கோளானது பங்குபெறும் நாடுகளில் உள்ள பாரம்பரியக் களங்களை முன்னிலைப்படுத்துவதே ஆகும்.

இந்தப் போட்டி முதலில் நெதர்லாந்தில் 2010ஆம் ஆண்டு நடந்தது. 2012ல் ஐரோப்பா மட்டுமல்லாமல் மொத்தம் 35 நாடுகளுக்கு மேல் இப்போட்டியில் பங்கேற்கின்றன.

## வெளி இணைப்புகள்

* அதிகாரபூர்வ வலைத்தளம்

பகுப்பு:விக்கிப்பீடியா ஊடகப் போட்டி
கேணி

**கேணி** என்பது நீருக்காக தோண்டப்படும் ஒரு கிடங்கு அல்லது பள்ளம் ஆகும். இந்த வகைக் கேணிகளை இன்றைக்கு வரைக்கும் ஆபிரிக்கா, இலங்கை, இந்தியா போன்ற இடங்களில் காணலாம்.

பகுப்பு:நீர்நிலைகள்
நிலக்கரிச் சுரங்க ஒதுக்கீட்டு முறைகேடு, இந்தியா

**நிலக்கரிச் சுரங்க ஒதுக்கீட்டு முறைகேடு, இந்தியா ** (*Coal Mining Scam*,  *Coalgate*) என்பது தலைமை கணக்குத் தணிக்கையாளரின் அலுவலகம் நாட்டின் நிலக்கரி வளங்களை பொது ஏலமுறையில் உயர்ந்த ஏலதாரருக்கு வழங்காது,  முறையற்ற மற்றும் விதிகளின்றி 142 நிலக்கரி நிலத்தொகுதிகளை தனியார் மற்றும் பங்கு சந்தையிலுள்ள பொது நிறுவனங்களுக்கு சுரங்கம் அமைக்க இந்திய அரசு உரிமம் வழங்கியதால் அரசுக்குக் கிடைக்கக்கூடிய நிதியம் குறியீட்டளவில் நட்டம் அடைந்ததாகக் குற்றம் சாட்டியதாகும்.  தலைமை கணக்காயர் அலுவலக மதிப்பீட்டின்படி இந்த குறியீட்டு நட்டம் 2004-2009 ஆண்டுகளுக்கு  ஏறத்தாழ 186000 கோடியாகும் . இதனை இந்திய எதிர்கட்சிகளும் ஊடகங்களும் *மிகப் பெரும் ஊழலாக* விவரிக்கின்றன. இதனைக் குறித்த நாடாளுமன்ற உரையாடல் ஆகத்து 26, 2012 அன்று நடைபெறுவதாகப் பட்டியலிடப்பட்டு இந்தியப் பிரதமர் அறிக்கை படிக்கத் தொடங்கிய நிலையில் எதிர்கட்சிகளின் எதிர்ப்பால் தடைபட்டது. 2006 முதல் 2009 வரை சுரங்க அமைச்சராக மன்மோகன் சிங் பதவி வகித்த போது 57 நிலக்கரியுள்ள நிலத்தொகுதிகள் பல்வேறு நிறுவனங்களுக்கு ஏலமில்லாமல் கொடுக்கப்பட்டதால்  இம்முறைகேட்டுக்கு பொறுப்பேற்று இந்தியப் பிரதமர் மன்மோகன் சிங் பதவி விலக்கவேண்டும் என வலியுறுத்தி முதன்மை எதிர்கட்சியான பாரதிய ஜனதா கட்சி நாடாளுமன்ற நடவடிக்கைகளில் ஈடுபடாது சட்டமாக்கலை முடக்கி வருகிறது. இதனைப் பிற எதிர்கட்சிகள் குறை கூறி வருகின்றன. மேலும் பாரதிய ஜனதா கட்சி 2004க்கு பிறகு ஒதுக்கீடு செய்த அனைத்து (142) நிலக்கரியுள்ள நிலத்தொகுதிகளையும் நீக்க கோருகிறது. 
## உச்சநீதிமன்ற விசாரணை
1993ம் ஆண்டிலிருந்தே பாஜக ஆட்சிக்காலத்தில் ஒதுக்கப்பட்ட நிலக்கரிப் படுகைகள் உட்பட அனைத்தையும் ரத்து செய்ய வேண்டும் என உச்சநீதிமன்றத்தில் தொடரப்பட்ட வழக்குகளை உச்சநீதிமன்றம் விசாரித்து வருகிறது. இந்த வழக்கு விசாரணையில் ஆஜரான ஒன்றிய அரசின் தலைமை வழக்கறிஞர் ஜி.இ.வாஹன்வதி கூறியதாவது:-

### தீர்ப்பு
இவ்வழக்கில் தீர்ப்பளித்த  உச்சநீதிமன்ற தலைமை நீதிபதி ஆர்.எம்.லோதா தலைமையிலான அமர்வு 1993- 2004, 2006- 2013 காலகட்டத்தில் செய்யப்பட்ட 218  நிலக்கரிச் சுரங்க ஒதுக்கீடுகள் அனைத்தும் ரத்து செய்யவததாக தெரிவித்தது  .ரத்து செய்யப்பட்ட நிலக்கரிப் படுகைகளை வேறு நிறுவனங்களுக்கு ஒதுக்கீடு செய்வது குறித்து ஓய்வு பெற்ற உச்ச நீதிமன்ற நீதிபதி தலைமையில் குழு ஒன்றை அமைக்கலாம் எனவும் அரசுக்கு உச்ச நீதிமன்றம் யோசனை தெரிவித்துள்ளது.இது வெறும் பரிந்துரையே என்றும், இதைவிட சிறந்த திட்டம் இந்திய அரசிடம் இருக்குமேயானால் அதனை உச்சநீதிமன்றம் பரிசீலிக்கும் என்றும் உச்ச நீதிமன்றம் தெரிவித்தது.அதன் பின் செப்டம்பர் 2014இல்  தீர்ப்பளித்த போது  218 சுரங்கங்களில், 214 சுரங்கங்களின் உரிமங்களை மட்டும் ரத்து செய்ய உத்தரவிட்டது.அல்ட்ரா மெகா பவர்  திட்டங்களுக்கு ஒதுக்கப்பட்டிருந்த 4 படுகைகள்  மட்டும் ரத்து செய்யப்படவில்லை.உரிமம் ரத்து செய்யப்பட்ட நிறுவனங்கள் 6 மாதங்களுக்குள் படிப்படியாக தங்களது செயல்பாட்டை நிறுத்த வேண்டும் என்று உச்சநீதிமன்றம் கெடு விதித்துள்ளது.மேலும், நிலக்கரியை வெட்டிஎடுக்க ஆரம்பித்த காலகட்டத்தில் இருந்து கணக்கிட்டு ஒரு டன் நிலக்கரிக்கு ரூ.295 அபராதமாக செலுத்த வேண்டும் என்றும்உச்சநீதிமன்றம் தீர்ப்பளித்தது.

## மேற்கோள்கள்

## வெளி இணைப்புகள்
*நிலக்கரி சுரங்க முறைகேடு வழக்கு: மன்மோகன் சிங்கிடம் வாக்குமூலம் பெற சிபிஐ சிறப்பு நீதிமன்றம் உத்தரவு
* CAG's leaked draft report on coal mining  
* Full text of CAG's letter to Prime Minister
* UPA’S “The Zero Loss” Theory

பகுப்பு:இந்தியாவில் ஊழல்
பகுப்பு:2012 நிகழ்வுகள்
பகுப்பு:குற்றப் புலனாய்வு
பனியடுக்கு

**பனியடுக்கு** (Ice shelf) என்பது பனியாறு, பனிவிரிப்பு என்பன கடற்கரையை நோக்கி நகர்ந்து சென்று, பெருங்கடலின் மேற்பரப்பில் மிதக்கும் பனித் திணிவாகும். அண்டார்க்டிக்கா, கிரீன்லாந்து, கனடா ஆகிய இடங்களிலேயே இவ்வாறான பனியடுக்குகள் காணப்படுகின்றன. பனியடுக்குகளின் தடிப்பம் 100 இலிருந்து 1000 மீட்டர் வரை வேறுபடும். பனியாறு நிலத்தைத் தொட்டுக் கொண்டிருந்து, பின்னர் நிலத்திலிருந்து விடுபட்டு பனியடுக்காக மிதக்கத் தொடங்கும் எல்லையானது *தரையிறக்கக் கோடு* (Grounding Line) எனப்படும். 

இதற்கு மாறாக கடல் பனியானது நீரிலேயே உருவாவதுடன், பொதுவாக 3 மீட்டரைவிடத் தடிப்பம் குறைந்ததாகவும் இருக்கும். இவ்வகையான கடல் பனியானது ஆர்க்டிக் பெருங்கடலில் மிக அதிகளவில் காணப்படும். அண்டார்க்டிக்காவைச் சுற்றியிருக்கும் தென் பெருங்கடலிலும் கடல்பனி காணப்படும்.    

## படங்கள்

File:Ross Ice Shelf 1997.jpg|Ross பனியடுக்கின் பரந்த தோற்றம்
File:Antarctic shelf ice hg.png|அண்டார்ட்டிக்காவில் உள்ள பனியடுக்கில் நிகழும் செயற்பாடுகள்
File:Glacier-ice shelf interactions.svg|பனியாறு, பனியடுக்கிற்கிடையிலான இடைவினைகள்


பகுப்பு:பனி
இலங்கையின் மத்திய மலைப்பகுதிகள்

**இலங்கையின் மத்திய மலைப்பகுதிகள்** என்பது இலங்கையில் புதிதாக ஏற்றுக்கொள்ளப்பட்ட உலக பாரம்பரியக் களம் ஆகும். 31 சூலை, 2010 அன்று பிரசிலியாவில் இடம்பெற்ற 34வது அமர்வில் உலக பாரம்பரியக் குழுவினால் இலங்கையின் இலங்கை மத்திய மலைப்பிரதேசங்களும் ஹவாய்யின் பபகனமோகுவாகா கடல் தேசிய நினைவுச் சின்னமும் புதிய உலக பாரம்பரியக் களங்களாக அறிவிக்கப்பட்டன. இந்த இடம் சிகரக் காட்டுவள சரணாலயம், ஓட்டன் சமவெளி தேசிய வனம், நக்கிள்ஸ் மலைத்தொடர் என்பனவற்றால் சூழப்பட்டது.

## குறிப்புகள்

பகுப்பு:இலங்கையின் உலக பாரம்பரியக் களங்கள்
இலங்கையில் பாடசாலைச் சீருடைகள்

**இலங்கையில் பாடசாலைச் சீருடைகள்** 19ஆம் நூற்றாண்டின் ஆரம்பத்தில் உருவாக்கப்பட்டன. இன்று பாடசாலைச் சீருடைகள் அனேகமாக ஒரே மாதிரியானவையாக இலங்கை பொது மற்றும் தனியார் பாடசாலைகளில் பாவிக்கப்படுகின்றன. எல்லா பொது மற்றும் தனியார் பாடசாலைகள் ஒரேவித சீருடைகளை, வெள்ளையுடன் சில தனித்தன்மையுடன் மாணவர்களுக்கும் சில வடிவமைப்புடன் மாணவிகளுக்கும் பாவிக்கின்றன.

## பாவணை
பிரித்தானிய ஆட்சியின்போது அறிமுகப்படுத்தப்பட்ட பாடசாலைச் சீருடைகள் சிறு மாற்றத்திற்கு உள்ளாகியுள்ளது. அரசாங்கம் ஒவ்வொரு வருடமும் இலவச சீருடைகளை சில தசாப்தங்களான வழங்கி வருகின்றது. 2012ம் ஆண்டிற்கான பாடசாலைச் சீருடைகளுக்கான செலவு 2100 மில்லியன் இலங்கை ரூபாயாகும்.

## இவற்றையும் பார்க்க
*இலங்கையில் கல்வி

## குறிப்புகள்

பகுப்பு:இலங்கையில் கல்வி
ஏர்க்கள உருவகம்

புறநானூற்றுப் பாடல்களுக்குத் தரப்பட்டுள்ள துறைகளில் ஏர்க்கள உருவகம் என்பதும் ஒன்று. இது [வாகைத்திணை]]யின் துறை. புறநானூற்றில் இத்துறைப் பாடல்கள் இரண்டு உள்ளன.  

தொல்காப்பியம் இதனை ஏரோர் போலத் தேரோர் தோற்றிய வென்றி எனக் குறிப்பிடுகிறது.  

புறப்பொருள் வெண்பாமாலை வாகைத்திணையின் 33 துறைகளில் ஒன்றாக இதனை ‘மறக்கள வழி’ எனக் குறிப்பிடுகிறது. 

யானை மேகமாக, மறவர் வாள் மின்னலாக, முரசு இடிமுழக்கமாக, பாயும் குதிரைகள் புயல் காற்றாக, வில்லால் எய்த அம்புகள் மழைத்துளியாக, ஈரம் பட்ட வயலில் தேர் ஏராக, உழும் படைகள் படைச்சாலாக (உழும் பள்ளம்) வேல் கணையம் ஆகியவற்றை விதைத்த நிலத்தில் பகைவர் பிணங்களாகிய விளைச்சலை நரி பேய் கழுது உண்ண, பூதம் காவல் காக்கும் ‘பொலிகளம்’ – என்று போர் ‘ஏர்க்களமாக’ உருவகம் செய்யப்பட்டிருப்பது இத்துறை.  

சோழன் குராப்பள்ளித் துஞ்சிய கிள்ளிவளவன் கொங்குநாட்டுக் கருவூர் அரசன் பிட்டனை வீழ்த்திய போர்க்களம் ஏர்க்களமாக உருவகம் செய்யப்பட்டுள்ளது. முரசம் இடியாக, யானை மேகமாக, குதிரை களத்தில் போரடிக்க, அம்புக்கணை காற்றாக வீச வெற்றியைத் தூற்றி எடுத்தானாம். 
## அடிக்குறிப்புகள்

பகுப்பு:புறநானூற்றுத் துறைகள்
கிரிசா ஒசநகரா நாகராஜேகவுடா

**கிரிசா ஒசநகரா நாகராஜெகவுடா ** (*Girisha Hosanagara Nagarajegowda*, மாற்று ஒலிப்பெயர்ப்பு: கிரிஷா ஹொசநகரா நாகராஜெகவுடா,  கன்னடம்:ಗಿರೀಶ  ಹೊಸನಗರ  ನಾಗರಾಜೇಗೌಡ, பிறப்பு 26 சனவரி 1988),  இந்தியாவைச் சேர்ந்த மாற்றுத் திறனாளர் ஒலிம்பிக்கில் உயரம் தாண்டும் விளையாட்டு வீரர் ஆவார்.  2012 மாற்றுத் திறனாளர் ஒலிம்பிக் விளையாட்டுக்களில் ஆடவர் உயரம் தாண்டுதலில் இறுதிப்போட்டியில் 1.74மீ உயரம் தாண்டி வெள்ளிப் பதக்கம் வென்றார்.  இந்நிகழ்வில் பதக்கம் ஒன்றை வென்ற முதல் இந்தியர் இவரே ஆவார்.
இவருக்கு பெங்களூரைச் சேர்ந்த  "சமர்த்தனம்", என்ற அரசுசாரா அமைப்பு ஆதரவளித்து வருகிறது. இந்திய அரசும் ஆதரவு அளித்துள்ளது.
நாகராஜெகவுடா மாற்றுத் திறனாளர் ஒலிம்பிக் விளையாட்டுக்களில் இந்தியாவின் ஒன்பதாவது பதக்கம் பெற்ற வீரராகவும்   இந்த விளையாட்டுக்களில் வெள்ளிப் பதக்கம் பெற்ற மூன்றாவது வீரராகவும் விளங்குகிறார்.

## மேற்கோள்கள்

## வெளி இணைப்புகள்
*Girisha Hosanagara Nagarajegowda profile page at london2012.com

பகுப்பு:வாழும் மக்கள்
பகுப்பு:இந்திய ஒலிம்பிக் தடகள வீரர்கள்‎
பகுப்பு:1988 பிறப்புகள்
பகுப்பு:இந்திய உயரந்தாண்டும் வீரர்கள்‎
பகுப்பு:மாற்றுத்திறனாளிகள்
பகுப்பு:ஹாசன் மாவட்ட மக்கள்
பொது நுழைவுத் தேர்வு

**பொது நுழைவுத் தேர்வு** (Common Entrance Test (CET) ) என்பது மருத்துவம், பல் மருத்துவம், பொறியியல் போன்ற படிப்புகளில், இந்தியாவில் உள்ள தொழில்முறை கல்லூரிகளில் முழுநேர பாடத்திட்டத்தில் முதலாமாண்டு மாணவர்களைச் சேர்ப்பதற்காக, அவற்றின் தொடர்புடைய மாநிலங்களில் நடைபெறும் போட்டித் தேர்வாகும்.
## இதனையும் பார்க்க
* பொது சேர்க்கைத் தேர்வு
பகுப்பு:இந்தியாவில் கல்வி
பகுப்பு:தேர்வுகள்
கடற்பனி

[thumb|[:en:Fennoscandia|Fennoscandia ப் பகுதியை குளிர்காலத்தில் ஒரு செயற்கைக்கோள் பிடித்த படம். Gulf of Bothnia வும், [:en:White Sea வெண்கடலும்] (White Sea) கடல் பனியால் மூடப்பட்டிருக்கும் தோற்றம்.]]
**கடல்பனி** (Sea ice) என்பது கடல் நீரானது உறையும்போது தோன்றும் பனிக்கட்டிகளைக் குறிக்கும். கடல் நீரானது உப்பைக் கொண்டிருப்பதனால், இதன் உறைநிலையானது தூய நீரை விடவும் குறைவாகவே இருக்கும். கடல்நீரானது தனது உறைநிலையை (அண்ணளவாக -1.8 °C (28.8 °F)) அடையும்போது உறைந்து கடல் பனியாக மாறும்.

இந்தக் கடல் பனி, பனிமலை களின் (Iceberg) இயல்பிலிருந்து வேறுபடுகின்றது. பனிமலைகள் பனியாறு, பனியடுக்கு போன்றவற்றில் ஏற்படும் பனித் தகர்வு (Ice calving) செயல்முறையினால், அவற்றிலிருந்து திடீரென உடைந்து, பிரிந்து செல்லும் பெரும்பகுதி பனிக்கட்டியை மலைபோலக் கொண்டதாக இருக்கும். இந்த பனிமலைகள் திறந்த நீர்நிலைகளில் தாமாக மிதந்தபடி இருக்கும். அத்துடன் பனிமலைகள் பனியடுக்கு அல்லது பனியாற்றிலிருந்து வருவதனால், ஆரம்பத்தில் இருந்தே நன்னீரைக் கொண்டதாக இருக்கும். ஆனால் கடல் பனியானது, ஆரம்பத்தில் உப்பைக் கொண்டிருந்தாலும், பின்னர் அதன் தோற்ற மாற்றச் செயல்முறையின்போது, உப்பை இழந்து நன்னீராக மாற்றமடையும்.

## படத்தொகுப்பு

படிமம்:Pancake.png|Pancake ice is sea ice that has been compressed by the action of waves on frazil ice. Plates are typically 1 – 3 meters across.
படிமம்:Seaice.jpg|Satellite image of sea ice forming near St. Matthew Island in the Bering Sea.
படிமம்:Sea ice.svg|Change in extent of the Arctic Sea ice between March and September.
படிமம்:Sea Ice off Baffin Island.jpg|Sea ice off Baffin Island.
படிமம்:Sea Ice Imitates the Shoreline along the Kamchatka Peninsula.jpg|Sea ice imitates the shoreline along the Kamchatka Peninsula.
படிமம்:Antarctic Peninsula, the Larsen Ice Shelf, and the sea ice covered waters around the region.jpg|Clear view of the Antarctic Peninsula, the Larsen Ice Shelf, and the sea ice covered waters around the region.


## மேற்கோள்கள்

பகுப்பு:கடலியல்
பகுப்பு:பனி
பகுப்பு:புவியின் தோற்றப்பாடுகள்
இராஜமௌலி

**இராஜமௌலி** சிறீசைல சிறீ இராஜமௌலி சுருக்கமாக சி. சி. இராஜமௌலி (எஸ். எஸ். இராஜமௌலி) என்று அழைக்கப்படுகிறார். இவர் புகழ்பெற்ற தெலுங்குத் திரைப்பட இயக்குனராவார். இவர் இயக்குநர் கே. ராகவேந்திர ராவ் வழிகாட்டுதலின் கீழ் தொலைக்காட்சி தொடர்களை இயக்கினார். இயக்குநரும் எழுத்தாளருமான வி. விஜயேந்திர பிரசாத் என்பவருக்கு மகனாக கருநாடக மாநிலம் ரெய்ச்சூரில் அக்டோபர் 10, 1965ல் பிறந்தார்.

இவரின் முதல் திரைப்படம் ஸ்டூடண்ட் நெம்பர் 1, இதை ராகவேந்திர ராவ் தயாரிக்க அவரின் உதவியாளராக இருந்த இவர் இயக்கினார். இதில் கதாநாயகனாக ஜூனியர் என் டி ஆர் நடித்தார். இதுவே ஜூனியர் என் டி ஆரின் முதல் பெரு வெற்றி படமாகும். இவர் இயக்கிய அனைத்து படங்களும் வெற்றிப்படங்களாகும். ஸ்டூடண்ட் நெம்பர் 1 என்ற பெயரிலேயே இப்படம் தமிழில் எடுக்கப்பட்டது. இவரின் சிம்மாத்திரி என்ற படம் கஜேந்திரா என்று தமிழில் மீண்டும் எடுக்கப்பட்டது. விக்கரமகுடு என்ற படம் தமிழில் சிறுத்தை என மீண்டும் படமாக்கப்பட்டது. மகாதீரா என்ற படம் மாவீரன் என தமிழில் மொழிமாற்றம் செய்யப்பட்டது.

நான் ஈ என்ற படம் இவர் நேரடியாக தெலுங்கிலும் தமிழிலும் இயக்கியதாகும்.ஊடகங்களில்

இவரின் அனைத்து படங்களுக்கும் இசை மரகதமணி, படத்தொகுப்பு கோட்டகிரி வெங்கடேசுவர ராவ் ஆவார்கள்.

## ஊடகங்கள்
ராஜமௌலி படம் இயக்கும் முன்பு  ஈநாடு தெலுங்கு சேனலில் சில தொடர்களை இயக்கிக் கொண்டிருந்தார்.

## விருப்பம்
ராஜமௌலிக்கு இன்னும் நிறைவேறாத ஆசை மோகன்லால்  வைத்து ஒரு படம் இயக்க வேண்டும் என்பது தான். இரண்டாவது படத்திலேயே அவரை இயக்க வேண்டியது மிஸ்ஸாகிவிட்டது. ஆனால் பாகுபலி 2க்குப் பிறகு கண்டிப்பாக அவரை இயக்குவேன் எனக் கூறியிருக்கிறார் ஜக்கன்னா.

## திரைப்பட பட்டியல்

## ஆதாரங்களும் மேற்கோள்களும்


பகுப்பு:தெற்கு பிலிம்பேர் விருது வென்றவர்கள்
பகுப்பு:இந்தியத் திரைப்பட இயக்குநர்கள்
பகுப்பு:வாழும் மக்கள்
பகுப்பு:நந்தி விருது வென்றவர்கள்
பகுப்பு:தேசிய திரைப்பட விருது வென்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:தெலுங்குத் திரைப்பட இயக்குநர்கள்
பகுப்பு:தெலுங்கு மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1973 பிறப்புகள்
ஏறாண் முல்லை

ஏறாண் முல்லை என்னும் தொடருக்கு ஏறு(சிங்கம்) போன்ற ஆண்மகனின் இருப்புநிலை என்பது பொருள். 
 
புறநானூற்றுப் பாடல்களுக்குத் தரப்பட்டுள்ள துறைகளில் ஏறாண் முல்லை என்பதும் ஒன்று. இது [வாகைத்திணை]]யின் துறை. புறநானூற்றில் இத்துறைப் பாடல்கள் இரண்டு உள்ளன. 

வல்லாண் முல்லை பற்றிக் கூறும் தொல்காப்பியம்  இதனைத் தனியே குறிப்பிடவில்லை.

புறப்பொருள் வெண்பாமாலை வாகைத்திணையின் 33 துறைகளில் ஒன்றாக இதனைக் குறிப்பிடுகிறது. எதிர்ப்பார் இன்றி ஒடுங்க வைத்து ஏற்றம் பெற்ற குடியின் பெருமையைக் கூறுவது இத்துறை.

வீட்டுக்கு ஒருவராக நாட்டைக் காக்கும் போருக்குச் செல்கிறார்கள். சின்னக் குடிசையில் தூணைப் பற்றிக்கொண்டு நிற்கும் தாயிடம் அவளது மகனைக் கேட்கிறார்கள். அவள் சொல்கிறாள். “என் மகன் எங்கு இருக்கிறானோ எனக்குத் தெரியாது. எனினும் அவன் போர்களத்தில் உங்களுக்கு முன்னே நிற்பான்” என்கிறாள். 

போருக்குச் சென்றவர்களெல்லாம் காயம் பட்டுக் கிடக்கிறார்கள். வேப்பந் தழையை ஒடித்து விசிறுகிறார்கள். போர்த்திறத்தைக் காஞ்சிப் பண் கூட்டிப் பாடுகிறார்கள். ஐயவி என்னும் வெண்சிறு கடுகு எண்ணெய் தடவுகிறார்கள். ஒருவன் மட்டும் தேரில் ஏறிச் செல்கிறான். இவன் பகை வேந்தனைச் சாய்ப்பான் போல் காணப்படுகிறான். 
## அடிக்குறிப்புகள்

பகுப்பு:புறநானூற்றுத் துறைகள்
பனித் தகர்வு

**பனித் தகர்வு** (Ice calving) அல்லது பனியாற்றுத் தகர்வு அல்லது பனிமலைத் தகர்வு அல்லது பனியடுக்குத் தகர்வு என்பது பனியாறு, பனியடுக்கு, பனிமலை போன்றவற்றில் உள்ள பனித் திணிவில் திடீரென ஏற்படும் சீர்குலைவினால், ஒரு பகுதி திணிவு தகர்ந்து அல்லது உடைந்து நகர்தலாகும். அவ்வாறு நகரும் பனித்திணிவு பனிமலை என்றோ, அல்லது நகரும் பனித்திணிவின் அளவிற்கேற்ப, வேறு சில பெயர்கள் கொண்டோ அழைக்கப்படும். பனிப்பாறைப் பிளவும் (Crevasse) பனித் தகர்விற்கான ஒரு மூலமாகும்.

பனியாற்றில் இவ்வகையான பனித் தகர்வு நிகழும்போது, 200 அடிவரை உயரமான பெரிய பனித்திணிவானது தளர்ந்து விலகி நீரில் மோதுவதற்கு முன்னர், உடையும் பெரிய சத்தம் கேட்கும். அப்படி பெரிய பனித்திணிவுகள் நீரில் விழுந்து மோதும்போது ஆபத்தை விளைவிக்கக் கூடிய நிலைகளைக் கொண்டிருக்கும். Johns Hopkins பனியாறு போன்ற இடங்களில் நிகழும் பனித் தகர்வுகளினால், படகு போன்றன, நிகழும் இடத்திலிருந்து 2 மைல்களுக்கு அண்மையாக போக முடியாதிருக்கும். இவ்வகையான பனித் தகர்வு நிகழும் அலாஸ்கா போன்ற இடங்கள் சுற்றுலா ஈர்ப்பு மையங்களாக உள்ளன.

பல பனியாறுகள் பனித் தகர்வு மூலம் அதிகளவிலான பனிமலைகளை உருவாக்கி பெருங்கடலிலோ அல்லது இயற்கையாக உருவாகும் நன்னீர் ஏரிகளிலோ சென்று சேரும்.  கிரீன்லாந்தில் உள்ள பனியாறுகள் ஒவ்வொரு ஆண்டும் 12,000 தொடக்கம் 15,000 வரையான பனிமலைகளை பனித் தகர்வு மூலம் உருவாக்குகின்றன.

பனியடுக்குகளில் பனித் தகர்வு ஏற்பட முன்னர் பொதுவாக ஒரு பிளவு நிகழும். இது அடிக்கடி அவதானிக்கப்படுவதில்லை.

## மேற்கோள்கள்

பகுப்பு:பனி
பகுப்பு:பனியாறுகள்
வல்லாண் முல்லை

வல்லாண் முல்லை என்னும் தொடருக்கு வலிமை பெற்ற ஆண்மகனின் இருப்புநிலை என்பது பொருள். 
 
புறநானூற்றுப் பாடல்களுக்குத் தரப்பட்டுள்ள துறைகளில் வல்லாண் முல்லை என்பதும் ஒன்று. இது வாகைத்திணையின் துறை. புறநானூற்றில் இத்துறைப் பாடல்கள் 13 உள்ளன. 
## இலக்கண நூல் விளக்கம்
*வல்லாண் முல்லையைத் தொல்காப்பியம் இதனை பகைவர் நுழையாமல் காக்கும் வேல்வீரனின் வல்லமையைக் கூறுவது வல்லாண் முல்லை எனக் குறிப்பிடுகிறது. 
*புறப்பொருள் வெண்பாமாலை வாகைத்திணையின் 33 துறைகளில் ஒன்றாக இதனைக் குறிப்பிடுகிறது. நல்லாண்மை உடையவனின் குடியையும், ஊரையும் சிறப்பித்துக் கூறுவது ‘வல்லாண் முல்லை’. 
## வல்லாண்மகன்
*மான் நெல்லிக்காய் மேயும் பரல்கற்கள் நிறைந்த முற்றம் கொண்டது அவன் ஊர். வெயிலை மிதித்து வில்லால் உழுது வாழ்வது அவன் குடி. அங்கே குடிஞை (போர் முழக்க உடுக்கு) ஒலி கேட்கிறது. பகைவர்களே! நெருங்காதீர்.  
*கரியும், பரியும் கட்டுத்தறியின்மேல் சினம் கொண்டுள்ளன. சான்றோர் (போர்வீரர்கள்) வெற்றிக்குப் பிறகுதான் உணவு என்கின்றனர். அரசன் கீரஞ்சாத்தன் உண்டபின் சொல்லுங்கள் என்று அவர்களைக் கெஞ்சுகிறான்.  
*காட்டு யானை விளாம்பழத்தை உருட்டுவதை எயிற்றி தன் மகனுக்கு வேடிக்கை காட்டிக்கொண்டிருக்கிறாள். புலவு தோய்ந்த அம்புகள் அங்கு வேலியாகக் கிடக்கின்றன.  
*அவனிடம் இரவலர் சென்றுள்ளர். அவனிடம் கொடுப்பதற்கு ஒன்றுமில்லை. அவர்களுக்குக் கொடுப்பதற்காக அவன் புறப்பட்டுவிட்டான்.  
*அவன் மனைவி பனைக்கு விளக்கு. அவன் முனைக்கு வரம்பு (போருக்கு எல்லை கட்டுபவன்). அவனது குடி நடுகல் தெய்வம். 
*அதியமான் வீட்டுக் கூரையில் செருகி வைக்கப்படுள்ள ஞெலிகோல் போன்றவன்.  
*நேற்று அவன் தன் ‘பழவாள்’ ஒன்றைப் பணையம் வைத்து வென்றுவந்தான். இன்று புலவரின் யாழைப் பணையம் வைத்து அதற்காக வென்றுவரச் சென்றுள்ளான்.  
*புலவர் சொல்கிறார் - எனக்குக் கொடுத்துவிட்டு அவன் முற்றத்தில் கிடக்கிறான். தோலோ, பாயோ எது இருந்தாலும் அவனுக்குக் கொடுங்கள். 

## வல்லாளன் மனைவி
*கீரை பறிக்கப்படவில்லை. விறகு எரிக்கப்படவில்லை. மனைவி பசியோடு இருக்கிறாள். ஆனால் அவன் வீட்டில் வாழும் குருவி, மயில் ஆகியனவும். அவன் வீட்டுக்கு வந்த பாணரும் அரிசி உண்டு மகிழ்கின்றனர்.  
*முன்றில் கஃடு(கள்) சாடி வறிது ஆகவில்லை. முற்றத்தில் காய்ந்த தினையை இதல்(காடைக்குருவி), அறவு(கவுதாரி) ஆகிய பறவைகள் தின்றுவிட்டன. பொழுதும் போய்விட்டது. வேந்தன் விடுத்த தொழிலின் மேல் சென்ற அவர் வந்துவிடுவார். பாண! இருங்கள்! கூண்டிலிருக்கும் முயலைச் சமைத்துத் தருகிறேன். – இது வல்லாண் ஒருவன் மனைவியின் கொடைவண்மை. 
*வேலியில் முண்டை, முசுண்டை படர்ந்திருக்கும் முற்றத்து நிழலில் வேட்டுவன் உறங்கிக்கொண்டிருந்தான். மான் வேட்டைக்கு உதவும் அவனது பெண்மானைத் தழுவிப் புணர்ந்து காட்டுமான் விளையாடிக்கொண்டிருந்தது. முற்றத்தில் மான்தோலில் காயவைத்திருந்த தினையை காட்டுக்கோழியும் காடையும் தின்றுகொண்டிந்தன. கணவன் உறக்கத்துக்கும், மான்களின் காதல் விளையாட்டுக்கும் இடையூறு நேருமே என எண்ணி மனையோள் அவற்றை ஓட்டவில்லையாம்.  
*சுளகு முறத்தில் காயும் கறுப்புத் தோல் களைந்த வெள்ளை எள்ளை புறா உண்ணக் கண்டுகளிக்கும் மனையோளை உடையவன் வல்லாண். 

## வல்லாளன் மக்கள்
*கருப்பை(வெள்ளெலி) வரகு அறுத்த வயலில் மேயும்போது சிறுவர் வில்லால் அடிப்பர். அப்போது குறுக்கே பாய்ந்த முயல் அடிபடும். 

## அடிக்குறிப்பு

பகுப்பு:புறநானூற்றுத் துறைகள்
கௌசிக் பாசு

**கௌசிக் பாசு ** (Kaushik Basu, பிறப்பு சனவரி 9, 1952)  என்பவர் இந்தியப்  பொருளியலாளர் மற்றும் கல்வியாளர் ஆவார். தற்போது உலக வங்கியில் முதன்மைப் பொருளியலாளராகவும் முது உதவித் தலைவராகவும் இருக்கிறார். இப்பதவிக்கு முன்  இந்திய அரசின் பொருளாதார  ஆலோசகராக இருந்தார். முன்னதாக சி. மார்க்சு பன்னாட்டு ஆய்வு பேராசியர் மற்றும் பொருளியல் பேராசிரியராகவும் கார்னெல் பல்கலைக்கழகத்தின் பொருளியல் துறை தலைவராகவும் பொருளியல் பகுப்பாய்வு மையத்தின் இயக்குனராகவும் பொறுப்பாற்றி உள்ளார். இந்திய அரசின் முதன்மை பொருளியல் அறிவுரைஞராகவும் முன்னர் பணியாற்றி உள்ளார். ஒரு இந்தியர் உலக வங்கியின் முதன்மைப்   பொருளியலாளராக பதவி வகிப்பது இதுவே முதன் முறையாகும்.

## கல்வி
கொல்கத்தாவில் பிறந்த கௌசிக் பாசு  பள்ளிப் படிப்பை புனித சேவியர் பள்ளியில் முடித்தார். பின்னர் தில்லியில் புனித ஸ்டீபன் கல்லூரியில் பயின்று பொருளியலில் பட்டம் பெற்றார். லண்டன் பொருளியல் பள்ளியில் முனைவர் பட்டம் பெற்றார். நோபல் பரிசு அறிஞர் அமர்த்தியா சென் வழிகாட்டலில் 'சாய்ஸ் 'என்னும் பொருளில் ஆய்வு செய்தார்.

## பணிகள்
கார்னல் பல்கலைக் கழகத்தில் பொருளியல் பேராசிரியாகவும், சீ மார்க்ஸ் பேராசிரியராகவும்  பதவி வகித்தபோதிலும் கௌசிக் பாசு தற்சமயம் விடுப்பில் உள்ளார். கார்னல் பல்கலைக் கழகமட்டுமன்றி தில்லிப் பொருளியல் பள்ளி,  ஆர்வர்டு, ப்ரின்சுடன், எம். ஐ. தி. ஆகிய கல்வி நிறுவனங்களில்  பேராசிரியராக இருந்தார். பன்னாட்டுத்  தொழிலாளர்கள் அமைப்பு, இந்திய ரிசர்வ் வங்கி, உலக வங்கி ஆகிய பெரு நிறுவனங்களுக்கு ஆலோசகராக இருக்கிறார். அமர்த்தியா சென் தொடங்கிய அமைப்பான மனித வளர்ச்சி மற்றும் திறமைகள் கழகத்தின் தலைவராகவும் கெளசிக் பாசு பதவி வகிக்கிறார்.

## பத்திரிக்கைப் பணி
நியூயார்க்கு டைம்சு,  இந்தியா டுடே,  சயன்டிபிக் அமெரிக்கன் போன்ற பல்வேறு இதழ்களிலும் செய்தித் தாள்களிலும் பொருளியல் கட்டுரைகள் பல  எழுதியுள்ளார். சி. என். என். போன்ற தொலைக்காட்சிகளில் பேட்டிகள் அளித்துப் பேசியுள்ளார். இருபதுக்கும் மேல் நூல்கள் எழுதியுள்ளார்.

## விருதுகளும் பாராட்டுகளும்
லக்னோ பல்கலைக்கழகம், அசாம் பல்கலைக்கழகம், மும்பை ஐ ஐ டி, போர்தம் பல்கலைக் கழகம்  போன்ற கல்வி நிலையங்கள் கௌசிக் பாசுக்கு *முனைவர்* பட்டங்கள் அளித்து கவுரவித்தன. 2008 ஆம் ஆண்டில் இந்திய நடுவண் அரசு இவருக்குப் *பத்ம பூசண்* விருது அளித்துக் கவுரவித்தது.

## மேற்கோள்கள்

## வெளி இணைப்புகள்
* Kaushik Basu - Biography 
* http://people.cornell.edu/pages/kb40/ Kaushik Basu's personal page: (now defunct link)
* http://news.bbc.co.uk/2/hi/south_asia/3466745.stm Kaushik Basu's articles at BBC world
* http://www.littlemag.com/venusenvy/kaushikbasu.html - Globalization and Babool Gum
* http://www.thehindu.com/opinion/interview/india-best-placed-to-provide-second-engine-for-world-economy-kaushik-basu/article7622161.ece
* https://basu.economics.cornell.edu/
* http://www.economyandsociety.org/people/kaushik-basu/

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இந்தியப் பொருளியலாளர்கள்
பகுப்பு:வங்காள மக்கள்
பகுப்பு:இந்திய அரசின் தலைமைப் பொருளாதார ஆலோசகர்கள்
கடைநிலை

புறநானூற்றுப் பாடல்களுக்குத் தரப்பட்டுள்ள துறைகளில் கடைநிலை என்பதும் ஒன்று. இது பாடாண் திணையின் துறை. புறநானூற்றில் இத்துறைப் பாடல்கள் 11 உள்ளன. அவை 127, 382, 383, 384, 391, 392, 393, 394, 395, 396, 398 

## இலக்கண நூல் விளக்கம்
*கடைநிலையைத் தொல்காப்பியம் இதனை, நெடுந்தொலைவிலிருந்து வரும் வருத்தம் நீங்க அரசனுக்கு எடுத்துரைக்குமாறு வாயில் காவலனை வேண்டுவது எனக் குறிப்பிடுகிறது. 
*புறப்பொருள் வெண்பாமாலை பாடாண் திணையின் 48 துறைகளில் ஒன்றாக இதற்கு ‘வாயில் நிலை’ என்னும் பெயரிட்டுக் குறிப்பிடுகிறது. 
## புறநானூற்றில் கடைநிலை
*ஆய் தன் மனைவியின் தாலியைத் தவிர அனைத்தும் தருவான் எனக் கேள்விப்பட்டேன்.  
*கடற்படை கொண்டுவந்த செல்வம் மிக்க சோழன் நலங்கிள்ளியைத் தவிர வேறு யாரையும் பாடமாட்டேன் என்கிறார் கோவூர் கிழார்.  
*கோழி கூவும் நேரத்தில் மாறோக்கத்து நப்பசலையார் அவியன் வாயிலில் நின்றுகொண்டு அவனது உழவு மாடுகளை வாழ்த்திப் பாடினாராம். உடனே அவன் உள்ளே அழைத்துச் சென்று புத்தாடை அணிவித்து விருந்து படைத்தானாம்.  
*கரும்பனூர் கிழான் அவைக்குள் செல்ல புறத்திணை நந்நாகனார் தயங்கினார். கரும்பனூர் கிழான் உள்ளே அழைத்துச் சென்று நிணச்சோறும், நெய்ச்சோறும் ஊட்டிப் போற்றினார்.  
*கல்லாடனார் தன் வேங்கட நாட்டு வடபுலம் பசியால் வாடியபோது பொறையாறு வந்து பொறையாற்று கிழான் வாயிலில் நின்று பாடினார்.  
*விடியற்காலையில் ஔவையார் அதியமான் மகன் எழினியின் அரண்மனை வாயிலில் நின்றுகொண்டு யானைக் காலடி போன்ற தன் ‘ஒருகண் மாக்கிணை’ என்னும் பறையை முழக்கினாராம். உடனே எழினி வந்து உள்ளே அழைத்துச் சென்று விருந்து படைத்தானாம்.  
*நல்லிறையனார் சோழன் குளமுற்றத்துத் துஞ்சிய கிள்ளிவளவன் வாயிலிரும்  
*கோனாட்டு எறிச்சலூர் மாடலன் மதுரைக் குமரனார் சோழிய ஏனாதி திருக்குட்டுவன் வயிலிலும்  
*நக்கீரர் பிடவூர் கிழான் மகன் பெருஞ்சாத்தன் வாயிலிலும்  
*மாங்குடி கிழார் வாட்டாற்று எழினியாதன் வாயிலிலும்,  
*திருத்தாமனார் சேரமான் வஞ்சன் வாயிலிலும்  
நின்று பாட அவர்கள் புலவரைப் பேணிப் பரிசு வழங்கிப் பாதுகாத்தனர்.

## அடிக்குறிப்பு

பகுப்பு:புறநானூற்றுத் துறைகள்
பகுப்பு:சிற்றிலக்கிய வகைகள்